Et nybygget stuehus i Boldrup syd for Nørager nedbrændte totalt onsdag eftermiddag.

En villa i Boldrup ved Nørager blev onsdag eftermiddag så ødelagt af en tagbrand, at den ikke stod til at redde. Huset var ellers helt nybygget. Branden opstod i forbindelse med tagdækkeres arbejde, da der pludselig gik ild i tagkonstruktionen. De eller deres firma får nu en bøde for overtrædelse af beredskabsloven, oplyser vagtchef Karsten Højrup fra Nordjyllands Politi. Der skete ingen personskade ved branden.